system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Talpide.
assistant
Talpidele (Talpidae) sau cârtițele este o familie de insectivore mici, cu corp cilindric, picioare scurte, bot conic mult alungit în formă de trompă, ochi mici sau rudimentari, uneori acoperiți de piele, și la care pavilionul urechilor, de regulă, lipsește. 

Majoritatea speciilor sunt adaptate la viața subterană și duc o viață galericolă, numai excepțional există specii amfibii (Desmana) sau săritoare, în mers. Speciile galericole își sapă în pământ galerii care formează o rețea complicată și converg spre un culcuș central. Pământul din galerii este scos la suprafață, unde formează mușuroaiele caracteristice. Sunt mai active noaptea. Se hrănesc cu insecte, cu larve de insecte și cu râme.

Sunt larg răspândiți în emisfera nordică, trăind în toate regiunile temperate din Europa, Asia și America de Nord. Această familie cuprinde 17 genuri și 42 specii.

Subfamilii:
 Condylurinae 
 Desmaninae 
 Scalopinae  
 Talpinae  
 Uropsilinae 

În fauna României există un singur gen cu două specii.
 Talpa europaea, Linnaeus, 1758 = Cârtița, sobolul
 Talpa caeca, Savi, 1822 = Cârtița mediteraneană, cârtița oarbă

Note

Bibliografie 
 Dumitru Murariu, Fauna României. Mammalia, vol. XVI, Fascicula 1 – Insectivora. Editura Academiei Române, București, 2000 
 Victor Pop. Zoologia vertebratelor. Vol. II. Fasc. 2, Mamiferele. Editura Didactică și Pedagogică. București, 1962.
 Z. Feider, Al. V. Grossu, St. Gyurkó, V. Pop. Zoologia vertebratelor. Editura Didactică și Pedagogică, București, 1967
 Grzimeks Animal Life Encyclopedia: Volume 13, Mammals 2. Gale 2003

Talpidae
Familii de animale
Primele apariții din Eocen existente